ชาวนากับงูเห่า หนุ่มอบต.ใจดีให้โจรซ้อน จยย.ก่อนกระชากทอง แต่หนีไม่รอด
(ภาพจากตำรวจชุดจับกุม),อย่าไว้ใจคนแปลกหน้า หนุ่ม อบต.เมืองโคราช ใจดี ให้หนุ่มเพชรบูรณ์ซ้อนท้าย จยย. แต่สุดท้ายกลับกระชากสร้อยคอทองคำหนีเข้าป่า ก่อนจะเอาไปขายที่ร้านทอง เคราะห์ดีถูก ตร.จับได้,เมื่อวันที่ 12 ธ.ค. 59 ร.ต.อ.ครรชิต พินิจ รอง สว.(สอบสวน) สภ.ปากช่อง จ.นครราชสีมา รับแจ้งว่ามีเหตุคนร้ายกระชากสร้อยคอทองคำ หนัก 1 บาท พร้อมพระเลี่ยมทอง 1 องค์ ในเขตเทศบาลเมืองปากช่อง จึงพร้อมกำลังตำรวจชุดป้องกันปราบปราม กระจายกำลังออกติดตาม,ขณะเดียวกัน ร้านทองเยาวราช ตลาดกังวาฬ เขตเทศบาลเมืองปากช่อง ได้แจ้งเจ้าหน้าที่ตำรวจว่า พบผู้ต้องสงสัยนำสร้อยคอทองคำที่ขาดเข้ามาขาย จึงนำกำลังไปตรวจค้น พบคนร้ายมือกำสร้อยคอทองคำพร้อมพระเลี่ยมทองเอาไว้ จึงควบคุมตัว ซึ่งคนร้ายยังมีอาการมึนเมาสุรา ทราบชื่อ นายสุชาติ สุขเลียง อายุ 35 ปี ชาวจังหวัดเพชรบูรณ์,นายสุชาติ สารภาพว่า มาหาเพื่อนพร้อมนั่งดื่มสุรา เห็นนายสมพิศ ขับจักรยานยนต์ จึงขอซ้อนท้ายไปด้วย พอเห็นใส่สร้อยคอทองคำจึงกระชากจนขาด แล้วกระโดดลงจากรถจักรยานยนต์ วิ่งหนีเข้าป่า แล้วหนีเข้ามาในตลาดเทศบาลเมืองปากช่อง จะเอามาขายที่ร้านทอง แต่ถูกตำรวจจับได้เสียก่อน,ทางด้าน นายสมพิศ สรรพสาร อายุ 52 ปี เจ้าหน้าที่กองสาธารณสุข อบต.หนองสาหร่าย กล่าวว่า ตนได้ขี่รถจักรยานยนต์ มาที่บ้านมารดา เห็นผู้ต้องหานั่งดื่มสุราอยู่ร้านค้าข้างบ้าน พอตนจะออกจากบ้าน ผู้ต้องหาขอนั่งซ้อนท้ายรถมาด้วย เห็นว่าไม่น่าจะมีปัญหา จึงให้นั่งซ้อนท้ายมาด้วย พอมาถึงที่เกิดเหตุ คนร้ายได้กระชากสร้อยคอทองคำที่ตนคล้องคออยู่จนขาด แล้วคนร้ายก็กระโดดลงจากรถ วิ่งข้ามทางรถไฟหลบหนี ตนจึงโทรศัพท์แจ้งตำรวจพร้อมขับรถติดตาม จนสามารถจับกุมได้.
อย่าไว้ใจคนแปลกหน้า หนุ่ม อบต.เมืองโคราช ใจดี ให้หนุ่มเพชรบูรณ์ซ้อนท้าย จยย. แต่สุดท้ายกลับกระชากสร้อยคอทองคำหนีเข้าป่า ก่อนจะเอาไปขายที่ร้านทอง เคราะห์ดีถูก ตร.จับได้
กระชากสร้อย,หนุ่มอบต.,คนร้ายซ้อนจยย.,สภ.ปากช่อง,นครราชสีมา